P R O C E S - V E R B A L

Încheiat astăzi 09.04.2022, în şedinţa extraordinară a Consiliului Local al comunei Vădeni, județul Brăila la care participă un număr de treisprezece consilieri din totalul de treisprezece.

La şedinţă participă de drept dna Coman Stanca – primarul comunei și dra Mustaţă Lenuţa – secretarul general al comunei.

Dra Mustaţă Lenuţa supune aprobării procesul – verbal de la şedinţa anterioară.

Nefiind obiecţiuni, procesul – verbal este aprobat cu unanimitate de voturi.

Președintele de ședință prezintă ordinea de zi:

1. *Proiect de hotărâre* privindaprobarea dezmembrării imobilului proprietate publică a Comunei Vădeni, înscris în Cartea Funciară nr. 77419 a Comunei Vădeni, cu nr. cadastral 77419 *– inițiator primar.*

Preşedintele de şedinţă supune la vot ordinea de zi, care se aprobă în unanimitate de voturi.

Se trece la **primul** punct din ordinea de zi: *Proiect de hotărâre* privindaprobarea dezmembrării imobilului proprietate publică a Comunei Vădeni, înscris în Cartea Funciară nr. 77419 a Comunei Vădeni, cu nr. cadastral 77419 *– inițiator primar.*

Preşedintele de şedinţă prezintă proiectul de hotărâre și dă cuvântul dnei primar care expune referatul de aprobare, precizând că:

* Pentru acest an ne-am propus două investiții necesare organizării petrecerii timpului liber și desfășurării activităților sportive în localitățile Baldovinești și Pietroiu;
* Despre investiția din Baldovinești, care va fi pe terenul fostei Grădinițe din Praporgescu, am discutat și am hotărât în ședința din 24.03.2022;
* La Pietroiu încă nu aveam Carte funciară pentru teren, dar obținând acest document este necesar să hotărâm repede dezmembrarea acestuia pentru a fi în grafic cu realizarea proiectului și depunerea lui pentru obținerea finanțării;
* Pe acest teren dorim să realizăm o Sală de evenimente.

Nu sunt dezbateri şi se supune la vot proiectul care se aprobă cu unanimitate de voturi.

Nu sunt alte probleme şi dna Avârvărei Elena, preşedintele de şedinţă, declară încheiate lucrările şedinţei.

Drept pentru care s-a întocmit prezentul proces-verbal.

PREŞEDINTE DE ŞEDINȚĂ, SECRETAR GENERAL,

Elena AVÂRVĂREI Lenuța MUSTAȚĂ